CELEX: 32010D0170
Language: et
Date: 2010-03-19 00:00:00
Title: 2010/170/: Komisjoni otsus, 19. märts 2010 , standardile EN 353–1:2002 Kõrgelt kukkumise isikukaitsevahend. Osa 1: jäiga ankrunööriga juhitavad kukkumise pidurdajad osutava viite väljajätmise kohta vastavalt nõukogu direktiivile 89/686/EMÜ (teatavaks tehtud numbri K(2010) 1619 all) (EMPs kohaldatav tekst)

23.3.2010   
            
            
               ET
            
            
               Euroopa Liidu Teataja
            
            
               L 75/27
            
         KOMISJONI OTSUS,
   19. märts 2010,
   standardile EN 353–1:2002 „Kõrgelt kukkumise isikukaitsevahend. Osa 1: jäiga ankrunööriga juhitavad kukkumise pidurdajad” osutava viite väljajätmise kohta vastavalt nõukogu direktiivile 89/686/EMÜ
   (teatavaks tehtud numbri K(2010) 1619 all)
   (EMPs kohaldatav tekst)
   (2010/170/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1989. aasta direktiivi 89/686/EMÜ isikukaitsevahendeid käsitlevate liikmesriikide õigusaktide ühtlustamise kohta, (1) eriti selle artikli 6 lõiget 1,
   võttes arvesse Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (2) artikli 5 alusel loodud alalise komitee arvamust,
   ning arvestades järgmist:
   
               (1)
            
            
               Euroopa Standardikomitee võttis 12. märtsil 2002. aastal vastu Euroopa standardi EN 353–1:2002 „Kõrgelt kukkumise isikukaitsevahend. Osa 1: jäiga ankrunööriga juhitavad kukkumise pidurdajad”, esmakordne viide sellele avaldati Euroopa Liidu Teatajas28. augustil 2003 (3).
            
         
               (2)
            
            
               Ühendkuningriik on esitanud standardi EN 353–1:2002 kohta ametliku vastuväite.
            
         
               (3)
            
            
               Ühendkuningriik leiab standardi EN 353–1:2002 punkti 4.7 puhul, et kasutusjuhendi jaoks ette nähtud kirjeldused ei vasta kõnealuse direktiivi II lisa punkti 1.4 alapunktides a ja b sätestatud nõuetele.
            
         
               (4)
            
            
               Standardi EN 353–1:2002 punkti 5 puhul leiab Ühendkuningriik, et ettenähtud katsemeetod ei kontrolli kõiki tegelikkuses võimalikke kukkumise variante, nt kukkumine taha või kõrvale, ning seega on olemas suur oht, et seade ei täida oma eesmärki. Kokkuvõttes leiab Ühendkuningriik, et kõnealune standard ei vasta direktiivi 89/686/EMÜ II lisa punktides 1.1.1 ja 3.1.2.2 sätestatud nõuetele.
            
         
               (5)
            
            
               Komisjon kontrollis standardit EN 353–1:2002 ja jõudis järeldusele, et kõnealune standard ei vasta täies ulatuses direktiivi 89/686/EMÜ II lisa punktides 1.1.1, 1.4 ja 3.1.2.2 sätestatud tervisekaitse ja ohutuse põhinõuetele.
            
         
               (6)
            
            
               Seetõttu tuleks Euroopa Liidu Teataja ühtlustatud standardite loetelust välja jätta viide standardile EN 353–1:2002. Sellest omakorda tuleneb, et vastavus asjaomasele riiklikule standardile, millega võetakse üle ühtlustatud standard EN 353–1:2002, ei luba enam oletada vastavust direktiivis 89/686/EMÜ sätestatud põhinõuetele,
            
         ON VASTU VÕTNUD KÄESOLEVA OTSUSE:
   Artikkel 1
   
      Euroopa Liidu Teatajas avaldatud ühtlustatud standardite loetelust jäetakse välja viide standardile EN 353–1:2002 „Kõrgelt kukkumise isikukaitsevahend. Osa 1: jäiga ankrunööriga juhitavad kukkumise pidurdajad”.
   Artikkel 2
   Käesolev otsus on adresseeritud liikmesriikidele.
   
      Brüssel, 19. märts 2010
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  EÜT L 399, 30.12.1989, lk 18.
   
      (2)  EÜT L 204, 21.7.1998, lk 37.
   
      (3)  ELT C 203, 28.8.2003, lk 10.